google/wiki40b huggingface dataset:
Hlavná beskydská magistrála

Hlavná beskydská magistrála Kazimierza Sosnowského (poľ. Główny Szlak Beskidzki imienia Kazimierza Sosnowskiego, skrátene GSB) je pešia turistická magistrála značená červenou farbou, vedúca z Ustroňa v Sliezskych Beskydách do Wołosatého v Bukovských vrchoch (poľ. Bieszczady). 
Najdlhší chodník v poľských horách má približne 496 km a prechádza cez Sliezske a Živiecke Beskydy, Gorce, Beskid Sądecki, Nízke Beskydy a Bieszczady. Prechádza cez najvyššie časti poľských Beskýd a vrchy Stożek Wielki, Barania Góra, Babia hora, Polica, Turbacz, Lubań, Przechyba, Radziejowa, Jaworzyna Krynicka, Rotunda, Cergowa, Chryszczata, Smerek a Halicz. Zo sídiel vedie cez Ustroň, Węgierska Górka, Jordanów, Rabka-Zdrój, Krościenko nad Dunajcem, Rytro, Krynica-Zdrój, Iwonicz-Zdrój, Rymanów-Zdrój, Komańcza, Cisna, Ustrzyki Górne a ďalšie.
Hlavná beskydská magistrála bola vyznačená v medzivojnovom období. Trasu západnej časti (Ustroň – Krynica) vytýčil Kazimierz Sosnowski a bola dokončená v roku 1929. Východná časť, podľa návrhu Mieczysława Orłowicza, bola dokončená v roku 1935 a viedla až do Čornohory, ktorá sa nachádzala v tom čase na území vtedajšieho Poľska. Medzi rokmi 1935 a 1939 bola pomenovaná podľa Józefa Piłsudského.

GSB a Slovensko

Hlavná beskydská magistrála vedie slovensko-poľskou hranicou na vrchu Kruhliak v Bukovských vrchoch a medzi Babou horou a Pilskom v Oravských Beskydách / Žywieckych Beskydách.

Rekordy

V súčasnosti najkratší čas absolvovania celej magistrály patrí Maciejovi Więcekovi (inov-8 team PL) a má hodnotu 114 hodín a 50 minút. Tento výkon dosiahol v dňoch 20. – 24. júna 2013. Predtým takmer 7 rokov tento rekord patril Piotrovi Kłosowiczovi, ktorému v septembri 2006 absolvovanie celej magistrály zabralo 168 hodín. Rovnaký čas ako Maciej Więcek dosiahol aj Piotr Kłosowicz (ten však bez podporného tímu). Obaja absolvovali GSB z východu na západ.
Champagnac-de-Belair (obec)

Poloha

Obec má rozlohu 18,46 km². Najvyšší bod je položený 222 m n. m. a najnižší bod 105 m n. m.

Obyvateľstvo

Počet obyvateľov obce je 686 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
1. liga hádzanárov 2000/01

Systém súťaže

Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže postúpil do baráže o interligu (HIL) s posledným slovenským tímom interligy. Naopak, posledné družstvo zo súťaže zostúpilo do 2. ligy.
Tomáš Hromada

Životopis

Študoval na gymnáziách v Prievidzi, v Kremnici a v Kecskeméte, teológiu v Banskej Bystrici, 1820 vysvätený za kňaza. V roku 1820 – 1824 vychovávateľ v rodine Benických, 1824 – 1834 rokuk. farár v Dolne Mičinej, 1834 – 1867 v Hronci, 1867 – 1870 čestný kanonik v Žarnovici. Počas pôsobenia v Hronci založil Spolok striezlivosti a slov. knižnicu, v Podbrezovej dychovú kapelu, rozvíjal divadelnú činnosť, staral sa o školstvo a rozširoval nár. tlač. Roku 1847 člen výboru Prvého ústredného spolku zakladateľov miernosti v Uhorsku, zakladateľ a predseda čitateľského Pohronského spolku v Banskej Bystrici (1845 – 1848). Podporoval nár. hnutie, propagoval štepárstvo a sadárstvo.
Vydrovo (potok)

Prameň

Pramení vo Veporských vrchoch, v podcelku Balocké vrchy, na západnom svahu Obrubovanca (1 020,4 m n. m.) v nadmorskej výške cca 880 m n. m.

Opis toku

V pramennej oblasti sa potok esovito stáča a smeruje na SSV, pričom sprava priberá Frnajsku a zľava Tmavú. Následne sa stáča smerom na severovýchod, zľava priberá Krivú, sprava prítok zo severozápadného svahu Obrubovanca a opäť zľava tri prítoky zo severovýchodného svahu Prostredného grúňa (845 m n. m.) a z tej istej strany významný Podtajchovský potok. Na krátkom úseku potom tečie na východ, sprava priberá ďalší významný prítok, Obrubovanský potok a ďalej už tečie smerom na severovýchod. Zľava priberá niekoľko krátkych prítokov z južných svahov Urbanovho vrchu (809,1 m n. m.), sprava Korytársky potok, prítok z lokality Pažiť a potok zvaný Fľúdričky. Napokon vteká do intravilánu obce Čierny Balog, mení smer toku na sever a preteká miestnou časťou Vydrovo, kde sa v nadmorskej výške približne 538 m n. m. vlieva do Čierneho Hrona.
Adam a Eva

Adam a Eva v islamskej teológii

Podľa Koránu podľahol prvý človek Adam našepkávaniu diabla (Iblís) a ochutnal plody stromu nesmrteľnosti. Eva sa v texte nespomína a nie je považovaná za pramatku ľudstva.

Adam a Eva v umení

Adam a Eva sú jednou z najzobrazovanejších dvojíc vo výtvarnom umení už od raného kresťanstva, v stredoveku jednými z mála postáv, ktoré sa zobrazovali nahé. Objavujú sa v kontexte stvorenia, pod stromom poznania (často s hadom ponúkajúcim Eve jablko) a vyhnania z raja. Na základe starokresťanskej legendy o tom, že na mieste Adamovho hrobu stál neskôr Kristov kríž sa v scénach ukrižovania Krista často pri kríži zobrazuje Adamova lebka. K najznámejším a najvýznamnejším stvárneniam Adama a Evy patrí Michelangelova freska v Sixtínskej kaplnke a mozaika v Bazilike sv. Marka v Benátkach.
Krakowski Szybki Tramwaj

Krakowski Szybki Tramwaj (KST, v preklade Krakovská rýchloelektrička alebo Krakovská rýchlodráha) je systém električkovej rýchlodráhy v poľskom meste Krakov, ktorý je v prevádzke od 12. decembra 2008.
Električkový tunel je centrálnou časťou rýchloelektričkových liniek v Krakove, ktoré využijú niektoré modernizované časti existujúcej električkovej siete a tiež aj nové trate. Tunelová časť má dve podzemné stanice (hlavná železničná stanica a technická univerzita) a končí prestupnou stanicou. Väčšina častí tunela vrátane stanice pod železnicou boli už postavené v 80. rokoch.
La Chapelle-sur-Oreuse

Poloha

Obec má rozlohu 17,92 km². Najvyšší bod je položený 185 m n. m. a najnižší bod 66 m n. m.

Obyvateľstvo

Počet obyvateľov obce je 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dampierre-sur-Boutonne

Poloha

Obec má rozlohu 14,04 km². Najvyšší bod je položený 83 m n. m. a najnižší bod 31 m n. m.

Obyvateľstvo

Počet obyvateľov obce je 290 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anor

Poloha

Obec má rozlohu 22,24 km². Najvyšší bod je položený 271 m n. m. a najnižší bod 200 m n. m.

Obyvateľstvo

Počet obyvateľov obce je 3 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šklov

Šklov (rus. Шклов, biel. Шклоў) je mesto na východe Bieloruska, na severe Mahiľovskej oblasti, približne 30 km od Mahiľova. Má približne 17 800 obyvateľov (2009).
V Ryžkovičiach, súčasti Šklova, býva prvá dáma Bieloruska Galina Rodionovna Lukašenková.
Le Bourguet

Poloha

Obec má rozlohu 25,39 km². Najvyšší bod je položený 1 245 m n. m. a najnižší bod 763 m n. m.

Obyvateľstvo

Počet obyvateľov obce je 25 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jakub Koler

Životopis

Uhliar banskobystrického mediarskeho podniku na Španej Doline. Účastník a vodca baníckeho povstania v stredoslovenských banských mestách (1525-1526). Po jeho porážke odsúdený na smrť a popravený.
Valonne

Poloha

Obec má rozlohu 8,33 km². Najvyšší bod je položený 810 m n. m. a najnižší bod 449 m n. m.

Obyvateľstvo

Počet obyvateľov obce je 234 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cavarc

Poloha

Obec má rozlohu 11,99 km². Najvyšší bod je položený 143 m n. m. a najnižší bod 67 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Rak

Životopis

Narodil sa v maloroľníckej rodine a vzdelanie získaval v Hradišti pod Vrátnom, Brezovej pod Bradlom a v Bratislave. V rokoch 1938 – 1939 pracoval na Riaditeľstve pôšt a telekomunikácií, v rokoch 1939 – 1945 na Riaditeľstve štátnych železníc a od roku 1945 až do svojej smrti v roku 1967 bol zamestnancom Správy východnej dráhy.

Tvorba

Svoje prvé diela začal uverejňovať v roku 1941 v rôznych zborníkoch, kde uverejňoval ako verše, tak i teoretické diela. Knižne debutoval v roku 1942 zbierkou básní Je vypredané. Jeho tvorba bola ovplyvňovaná najmä nadrealizmom. Vo svojich dielach vyjadroval kritiku voči negatívnym spoločenským javom, ale taktiež dával priestor i sledovaniu pozitívnych vecí v živote a pozitívnym mravným cieľom. Často sa vracia k motívom vojny, úsilia o nastolenie mieru, mytológie, prírody. Okrem vlastnej tvorby sa venoval tiež prekladom, najmä z tvorby „prekliatych“ básnikov (Charles Baudelaire, Jean-Nicholas Arthur Rimbaud a i.).
Hviezdna brána (seriál)

Zápletka

Seriál Hviezdna brána rozširuje egyptskú mytológiu prezentovanú vo filme Hviezdna brána. V Stargate vesmíre je ľudská rasa, nazývaná Tau'ri, potomkom Antikov, rasy vysoko vyspelých bytostí. Zem bola prvým miestom, kde sa vyvinuli ľudia. Ľudia boli po tisícročia zotročovaní a prenášaní na iné obývateľné planéty Goa’uldami, ako napríklad Raom alebo Apofisom. Dôsledkom toho existujú pozemské kultúry ako aztécka, mayska, mongolská či grécka aj na iných planétach v Galaxii, ktoré majú vhodné podmienky pre život. Mnoho mýtických miest ako Avalon, Camelot a Atlantída existujú, alebo aspoň určitý čas existovali.
Pozemská hviezdna brána (objavená na nálezisku pri Gíze v roku 1928) sa nachádza v americkom, prísne tajnom vojenskom zariadení nazývanom SGC (Stargate Command) pod Cheyenskou horou. Pôvodní členovia tímu SG-1 boli Jack O’Neill, Samantha Carterová, Daniel Jackson a Teal’c. V neskorších sériách niektorí pôvodní členovia odišli, novými členmi sa stali Jonas Quinn, Cameron Mitchell a Vala Mal Doran. Ich úlohou bolo preskúmavať vzdialené planéty a hľadať obranné prostriedky proti Goa’uldom, vo forme nových technológií alebo spojenectiev s vyspelejšími rasami.
Goa’uldi sú mimozemská parazitická rasa. Používajú vyspelé technológie, zväčša ukradnuté iným rasám. Vyhlasujú sa za bohov a chcú ovládnuť Galaxiu. Počas prvých ôsmich sérií boli Goa’uldi hlavní nepriatelia ľudí. Sú vysoko inteligentní, avšak nemilosrdní, krutí a bezohľadní. Ich telo pripomína hada. Po vniknutí do tela svojho hostiteľa ho dokážu úplne ovládať. Prvým a hlavným nepriateľom z tejto rasy bol až do začiatku piatej série Vládca sústavy Apofis. Proti iným Vládcom sústav, ako napríklad Ba'alovi alebo Anubisovi, bojovali v neskorších sériách. V piatej sérii sa na scénu dostali Replikátori. Replikátori sú mechanické chrobáky, ktoré sa kŕmia kovom, aby sa mohli ďalej rozmnožovať. Sú nepriateľmi Asgardov, kvôli nim nemohli Asgardi eliminovať hrozbu Goa’uldov. V deviatej sérii sa hlavným nepriateľom stali Oriovia a ich nasledovníci vyznávajúci Počiatok. Oriovia sú vyspelé bytosti s takmer neprekonateľnou technológiou z inej galaxie. Tak isto ako ich nepriatelia Antikovia, aj oni sú 'Povznesené bytosti' - po tom ako zomreli sa povzniesli na vyššiu úroveň existencie, čo im dalo neobyčajnú moc.
Slovenská biela hus

Slovenská biela hus je slovenské národné plemeno, ktoré pochádza z okolia Nitry.
Slovenská biela hus predstavuje stredne ťažké [plemeno]], vhodné na produkciu mäsa, pečene a peria. Hmotnosť gunára dosahuje 7 kg, samica má okolo 6 kg. Vyznačuje sa kompaktným, mierne zošikmené držaným telom, ušľachtilého vzhľadu a pevnej konštitúcie. Je to plemeno otužilé s dobrým zužitkovaním pastvy so zachovaným pudom kvokavosti.
Slovenská biela hus vznikla krížením miestnych husí z Podunajska s husami maďarskými a emdemskými. Do plemena však boli občas živelne skrížené aj niektoré ďalšie plemená, najmä pomoranská hus. Štandardné zvieratá sa do značnej miery podobajú pomoranským husiam, nemálo zvierat sa však od štandardu pomerne dosť odlišuje.
Pri slovenskej bielej husi sa kladne hodnotí nenáročnosť jej chovu. Prispieva k tomu aj už spomenutý fakt, že je pri nej zachovaný pud kvokavosti. Táto prirodzená vlastnosť, ktorá je súčasťou rozmnožovacieho pudu, sa dostavuje po prvej väčšej znáškovej sérii. Životnosť husí je 12 rokov; využiteľnosť na plemenitbu v závislosti od chovných podmienok 6 rokov. Slovenská biela hus dokáže v prvom cykle zniesť 12 až 14 vajec s porcelánovobielou farbou škrupiny. Ak jej zamedzíme kvokaniu, je schopná zniesť v nasledujúcom cykle ešte ďalších 8 až 10 vajec. Aj v oblasti výživy je slovenská biela hus nenáročná. Rozhodujúca je pastva, doplnená plnohodnotnými kŕmnymi zmesami. Slovenská biela hus sa chová predovšetkým pre produkciu kvalitného mäsa. Pri nútenom dokrme husí, môže dosiahnuť živá hmotnosť vykrmovaných gunárov hranicu 11 až 12 kg. Dispozícia na produkciu veľkej a tučnej pečene, ako aj kvalitné páperové perie sú tiež fakty, ktoré prispievajú k vhodnosti slovenskej bielej husi pre drobnochovateľov.
Vzhľadom k malému počtu chovných jedincov (200 samíc a 100 samcov) sa považuje slovenská biela hus za ohrozené plemeno.
Hunting

Poloha

Obec má rozlohu 3,78 km². Najvyšší bod je položený 267 m n. m. a najnižší bod 160 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Denipaire

Poloha

Obec má rozlohu 7,02 km². Najvyšší bod je položený 650 m n. m. a najnižší bod 333 m n. m.

Obyvateľstvo

Počet obyvateľov obce je 254 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Celle-Dunoise

Poloha

Obec má rozlohu 29,11 km². Najvyšší bod je položený 392 m n. m. a najnižší bod 216 m n. m.

Obyvateľstvo

Počet obyvateľov obce je 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orliénas

Poloha

Obec má rozlohu 10,42 km². Najvyšší bod je položený 384 m n. m. a najnižší bod 206 m n. m.

Obyvateľstvo

Počet obyvateľov obce je 2 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Radíkov (Olomouc)

Radíkov (nem. Radikau) je bývalá moravská obec, súčasná mestská štvrť a katastrálne územie štatutárneho mesta Olomouca. K Olomoucu bol pripojený v roku 1974. 
Rozkladá približne 10 kilomentrov severovýchodne od centra mesta Olomouca, leží v nadmorskej výške 360 až 444 m.n.m a zo všetkých strán je obklopený lesmi. V katasri Radíkova sa nachádza viac než 100 chatových objektov, oblasť je bez priemyselnej výroby, poľnohospodárska výroba je súkromná.
Existencia osady Radíkov je nepriamo doložená v roku 1260, ale až v latinskej listine z roku 1365 sa spomína osada pod názvom Radyekow. 
Významnou pamätihodnosťou Radíkova je fort č. II (Radíkovská pevnôstka), ktorý bol súčasťou festu Svatý Kopeček, súčasti pevnostného systému mesta Olomouca. Zo zamýšľaných štyroch fortov festu Svatý Kopeček bol postavený ako jediný. Radíkovský fort sa však katastrálne nachádza v Lošove.
LG Optimus Big

LG Optimus Big je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.
Obsahuje LCD IPS kapacitný dotykový displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.2 aktualizovateľný na 2.3.
Čipová sada je typu TI OMAP 3630 s procesorom 1,0 GHz Cortex-A8 a grafickým procesorom PowerVR SGX530. Vnútorné úložisko má kapacitu 16 GB, je rozšíriteľná microSD kartou do 32 GB.
Primárny fotoaparát má rozlíšenie 5 MP, k dispozícii je aj sekundárna kamera.
Batéria je odnímateľná typu Li-Ion s kapacitou 1500 mAh.
Devínska Kobyla (geomorfologická časť)

Polohopis

Tvorí ju masív rovnomenného vrchu (514 m n. m.), ktorý leží v západnej časti Bratislavy, medzi Dúbravkou, Devínom a Devínskou Novou Vsou. Južným smerom pokračujú Devínske Karpaty Devínskou bránou a východným smerom Bratislavským predhorím. Severným a západným smerom sa nachádza Borská nížina s podcelkami Podmalokarpatská zníženina a Novoveská plošina na severnom a Dolnomoravská niva na západnom okraji Devínskej Kobyly.

Chránené územia

Takmer celé územie patrí do Chránenej krajinnej oblasti Malé Karpaty a z maloplošných vzácnych území sa tu nachádza národná prírodná rezervácia Devínska Kobyla, prírodná rezervácia Štokeravská vápenka a okrajovo aj prírodná pamiatka Devínska hradná skala. Na západnom okraji leží významná paleontologická lokalita Sandberg, kde sa nachádzajú fosílie živočíchov a rastlín z treťohôr.

Turizmus

Poloha na okraji Bratislavy a vzácne lokality sem lákajú množstvo návštevníkov. Sieť značených turistických chodníkov umožňuje jednoduchý prístup najmä k atraktívnym lokalitám, akou je Villa rustica, Sandberg či Devínsky hrad. Práve pri hrade začína  červeno značená Cestou hrdinov SNP, v ktorej trase vedie aj Štefánikova magistrála, pokračujúca na Slavín.
Gaston (uškatec)

Gaston je meno uškatca afroaustrálskeho, ktorý žil v pražskej zoologickej záhrade v rokoch 1991 až 2002. Preslávil sa v dobe povodní v roku 2002, keď ho zo zoologickej záhrady odniesla voda. Gaston doplával po Vltave a Labe až do Nemecka, kde bol chytený a následne vyčerpaním zomrel.

Život

Gaston bol chytený vo voľnej prírode v južnej Afrike. Pražská zoologická záhrada ho ako mladého uškatca kúpila od obchodníka z Namíbie v roku 1991 ako asi ročné mláďa. Meno Gaston mu dala jeho cvičiteľka a chovateľka Michaela Voldřichová. Prišiel spolu s ďalšími tromi uškatcami, Bárou, Julinkou a Žofkou. Žofka krátko po príchode do Prahy uhynula, o niekoľko mesiacov neskôr ju nahradila samička Myška. V zoologické záhrade žil spolu s Bárou, Julinkou a Myškou 11 rokov. Prejavoval zmysel pre humor a rád sa predvádzal pred publikom v pravidelných predstaveniach. V dospelosti vážil takmer 200 kilogramov. S Bárou a Julinkou splodil postupne 10 potomkov; z toho jeden (Abeba) sa narodil posmrtne. Myška nikdy s Gastonom mláďa nemala, aj keď sa s ním opakovane párila.

Povodne, smrť a narodenie pohrobka

Počas povodní v lete 2002 spodnú časť ZOO zaliala voda. Gaston i ostatní sa držali na území svojho výbehu a krúžili. Rozohnala ich až utrhnutá divácka tribúna 12. augusta. Potom sa snažili dať opäť dohromady, nájsť jeden druhého, a svoje domovské územie, väčšinou však neúspešne. Gaston sa najprv zdržoval v zaplavenom výbehu sloníc, ale počas nasledujúceho dňa odtiaľ zmizol a začal unikať po Vltave. Hoci bol videný na mnohých miestach, pokusy o jeho chytenie zlyhávali. Zoológom zo záhrady v Ústí nad Labem sa ho podarilo aspoň nakŕmiť. Až 19. augusta ho chytili nemeckí záchranári v Lutherstadt-Wittenbergu potom, čo preplával vyše 300 kilometrov. Ešte v ten deň sa vydal na cestu za ním český tím; Gaston ale náhle zomrel na následky stresu, únavy a vyčerpania. Chladná voda ani dočasný nedostatok jedla mu neublížili a následná pitva neodhalila žiadne zranenie. Mal v tom období 12 rokov. Nasledujúce leto 2003 sa Báre neočakávane narodilo mláďa, Gastonov posmrtný potomok. Je to samička Abeba, ktorá žije v ZOO Praha dodnes (August 2011) spolu s Bárou, Julinkou a Gastonovým potomkom Melounom. V máji 2011 sa Abebe a Melounovi narodilo mláďa.
Štvorcový stupeň

Štvorcový stupeň je jednotka priestorového uhla. Je to dvojrozmerný ekvivalent uhlového stupňa a označuje sa „sq.deg“ (z angl. square degree), „deg²“, alebo symbolom štvorca nasledovaným symbolom °. Štvorcový stupeň je miera priestorového uhla, vymedzená štvorcom s hranou 1 uhlového stupňa na guľovej ploche. Je to fyzikálne bezrozmerná jednotka.
Počet štvorcových stupňov celej gule (napr. celej oblohy) je 129600/π (t. j. asi 41253 sq.deg.)(129600 = 360²) čo vyplýva z toho, že celá guľa predstavuje 4π steradiánov, a jeden uhlový stupeň je π/180 radiánov. Z toho vyplýva, že jeden štvorcový stupeň je rovný približne 1/3283 steradiánov alebo 305 mikrosteradiánov.
Príklad: Mesiac pozorovaný z povrchu Zeme má priemer približne ½º, takže zaberá približne 0.2 sq.deg.
Hérépian

Poloha

Obec má rozlohu 8,77 km². Najvyšší bod je položený 520 m n. m. a najnižší bod 178 m n. m.

Obyvateľstvo

Počet obyvateľov obce je 1 503 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vézénobres (obec)

Poloha

Obec má rozlohu 17,07 km². Najvyšší bod je položený 219 m n. m. a najnižší bod 84 m n. m.

Obyvateľstvo

Počet obyvateľov obce je 1 726 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcilly-en-Villette

Poloha

Obec má rozlohu 62,66 km². Najvyšší bod je položený 136 m n. m. a najnižší bod 97 m n. m.

Obyvateľstvo

Počet obyvateľov obce je 2 013 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Monolitický integrovaný obvod

Monolitický integrovaný obvod je integrovaný obvod, ktorý je celý skonštruovaný z jedného kusa kremíka.

Spôsoby výroby

Keď sa hovorí o integrovaných obvodoch, zvyčajne ide o monolitické integrované obvody. Výrobný proces môže byť extrémne komplexný, zahrňujúci mnoho rôznych technológií ako napríklad leptanie, iónová implantácia, oxidácia, pasivácia, dotácia a podobne. Konečný výsledok môže byť čip obsahujúci desiatky miliónov navzájom prepojených tranzistorov.

Dejiny vzniku

V súčasnosti sa za tvorcov monolitických integrovaných obvodov považujú Jack Kilby z Texas Instruments a Robert Noyce z Fairchild Semiconductor. Jack Kilby je majiteľom viac ako 60-tich patentov a je tiež známy ako tvorca prvej prenosnej kalkulačky z roku 1967. V roku 1970 bol ocenený Národnou medailou za vedu. Robert Noyce so 16-timi patentami vytvoril Intel, spoločnosť zodpovednú za vývoj mikroprocesorov v roku 1968. Obaja nezávisle od seba koncipovali teóriu v takmer tom istom čase (na prelome rokov 1958/1959) a obaja demonštrovali funkčné zariadenia, aj keď s použitím rôznych materiálov a technológií. Dve spoločnosti tak registrovali patenty a viedli dlhý súdny spor o práva. Napokon sa dohodli na vzájomnom licencovaní svojich technológií.

Vývoj

Komerčný vývoj integrovaných obvodov nebol jednoduchý. Prvé zariadenia boli nesmierne drahé a iba armáde a NASA stál prínos miniaturizácie za to, aby zaplatili vysokú cenu. V priebehu 60-tych rokov vstúpili do výroby nové spoločnosti, boli vyvinuté nové technológie a pomaly sa stupňovala zložitosť.
Prvé dostupné integrované obvody vznikli v roku 1961 vo Fairchild Semiconductors. Všetky počítače potom začali byť vyrábané s použitím čipov namiesto tranzistorov a ich sprievodných súčastí. Texas Instruments po prvýkrát použili čip v počítačoch vzdušných síl a v riadenej strele v roku 1962. Neskôr použili čip na prvé prenosné elektronické kalkulačky. Originálne integrované obvody mali iba jeden tranzistor, tri odpory a jeden kondenzátor a mali veľkosť malíčka dospelého človeka. Dnes integrované obvody menšie ako cent môže obsahovať až 125 miliónov tranzistorov.
Madifusi (Tá)

Madifusi (maldiv. މަޑިފުށި‎) je jeden z obývaných ostrovov na atole Tá na Maldivách. Počet obyvateľov je 877 (jún 2006), dĺžka ostrova 900 m, šírka 400 m. Vzdialenosť od hlavného mesta Male je 203,10 km.
Bettembourg

Poloha

Obec má rozlohu 21,49 km². Najvyšší bod je položený 338 m n. m. a najnižší bod 267 m n. m.

Obyvateľstvo

Bettembourg má 9809 obyvateľov (2011).
Graf vývoja obyvateľstva:

Ekonomika

S 6.20% bolo v Bettembourg nezamestanosť nižšia o 0.77 % ako luxemburský priemer v roku 2010.
Iracoubo

Polohopis

Iracoubo má rozlohu 2 762 km².

Obyvateľstvo

Iracoubo má 2008 obyvateľov (2009).
Graf vývoja obyvateľstva:
Zdroje: INSEE
MDMS

O albume

Na albume sa objavili dvaja známi českí raperi Yzomandias a Nik Tendo z labelu Milion+. Na albume má aj dve slohy producent Smart ktorý prvý krát rapoval na albume Prepáčte v skladbe Horšia pesnička tu si rapovanie zopakoval v skladbách FUCKOFF a MDMS. 
Na hudobnej produkcii albumu sa okrem Smarta a Dameho, ktorí patria do skupiny DMS podieľali aj Homiebeats,Specialbeats,Peter Pann, Dokkeytino a Grizzly.
Videoklipy boli zatiaľ natočené ku skladbám „sós“ „jak ti J.B“ „Prečo“ „Lebo“.
Thermes-Magnoac

Poloha

Obec má rozlohu 10,83 km². Najvyšší bod je položený 416 m n. m. a najnižší bod 266 m n. m.

Obyvateľstvo

Počet obyvateľov obce je 206 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tetiva (geometria)

Tetiva je úsečka spájajúca dva body na kružnici.
Tetiva prechádzajúca stredom je zo všetkých možných tetív najdlhšia a nazýva sa priemerom kružnice. Tetiva delí kruh na dva kruhové odseky. Je príslušná konvexnému stredovému uhlu α.
Auriac (Pyrénées-Atlantiques)

Poloha

Obec má rozlohu 5,23 km². Najvyšší bod je položený 250 m n. m. a najnižší bod 145 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE